16/07/2015 | Administración LocalMunicipal
Cerceda
Secretaría
Anuncio de creación de áreas de goberno local

Anuncio de creación de áreas de goberno local Mediante Decreto da Alcaldía-Presidencia n 562/2015, de 26 de xuño de 2015, adoptouse o seguinte acordo que se transcribe: “DECRETO DA ALCALDÍA-PRESIDENCIA O artigo 43.3 do Real decreto 2568/1986, de 28 de novembro, de aprobación do Regulamento de organización e funcionamento, dispón que as delegacións xenéricas que pode realizar o alcalde referiranse a unha ou varias áreas ou materias determinadas, que constitúen, deste xeito, os eixes básicos nos que se estrutura o goberno local. Cada área de goberno representa un sector de actividade da Corporación que se asigna a unha dirección política en virtude das resolucións que adopte a Alcaldía de acordo coa normativa de réxime local. O artigo 45 do ROF dispón que as delegacións que poida outorgar o alcalde deben axustarse na medida do posible ás grandes áreas nas que o Regulamento Orgánico Municipal estruture os servizos do Concello. No caso deste Concello de Cerceda, o vixente ROM non establece unha distribución das áreas de goberno local, polo que, en uso da facultade de dirección do goberno e a administración municipais que os artigos 21.1. a) da Lei 7/1985, de 2 de abril e 41.2 do ROF atribúen ao alcalde, corresponde á Alcaldía, a falta de previsión no ROM, crear as áreas nas que se estruturará o goberno local. Por todo isto, en uso das facultades que o artigo 21.1. a) da Lei 7/1985, de 2 de abril, Reguladora das Bases do Réxime Local confire, RESOLVO: Primeiro e único. Crear as seguintes áreas de goberno local, que poderán ser obxecto dunha delegación específica nos termos do artigo 43.3 do ROF, e que comprenden os correspondentes sectores de actividade: Área de Cultura, Educación e Emprego e Recadación. Esta área engloba a xestión das políticas municipais de Cultura, política lingüística e festas. Correspóndelle, tamén, a xestión da utilización dos equipamentos culturais municipais. Queda adscrita a esta área a xestión dos museos e exposicións, as publicacións e a xestión do patrimonio histórico, a xestión das escolas deportivas e culturais, así como a escola de música do Concello. Queda expresamente excluída desta área a xestión das políticas municipais en materia de turismo e promoción dos valores turísticos do Concello. No eido da Educación, xestiona as políticas municipais de educación, no exercizo das competencias que a lei atribúe ós Concellos; así como a utilización dos equipamentos educativos de competencia municipal. Esta área xestiona as políticas municipais no eido da formación ocupacional, atención ao emprego e políticas de inserción laboral. Ocúpase esta área, en materia de Recadación a do Concello do seguimento e control da recadación de tódolos ingresos municipais. Concretamente, correspondelle a xestión, liquidación, inspección e recadación, tanto en voluntaria como en vía executiva, dos ingresos de dereito público, así como a cobranza dos ingresos de dereito privado. Exceptúanse as liquidacións de tributos unidas a aprobación de autorizacións ou licenzas que sexan de atribución doutro órgano administrativo. En tal caso, o órgano administrativo que teña esa atribución corresponderalle a aprobación da liquidación do referido tributo. Así mesmo, correspondelle a aprobación dos Padróns de recadación dos tributos municipais. Área de Benestar Social, Igualdade e Participación Cidadá. No eido de Igualdade xestiona e coordina as políticas de igualdade a súa promoción e os servizos asignados ó seu desenvolvemento. Esta área xestiona as políticas municipais de prestacións de servizos asistenciais á cidadanía, de atención ás situacións de marxinación e exclusión social, medidas de integración social, política de inmigración, infancia, muller e atención á terceira idade. Así mesmo a información e defensa dos consumidores e a política en materia de consumo. En materia de participación cidadá, correspondelle as políticas municipais en materia de participación cidadá na vida local. Así mesmo, correspondelle a proposta daquelas medidas en materia de participación cidadá que corresponda a súa adopción tanto ó Concello Pleno como á Alcaldía-Presidencia. Correpondelle a xestión administrativa do Rexistro Municipal de Asociacións así como a adopción das medidas de fomento do asociacionismo local, exceptuando expresamente o outorgamento das subvencións que rexe a Ordenanza xeral de subvencións do Concello de Cerceda.” Cerceda, 9 de xullo de 2015. O alcalde-presidente José García Liñares